internet vaartha 390 Views
ముంబై : ఇ-కామర్స్‌ దిగ్గజం ఫ్లిప్‌కార్ట్‌ యాజమాన్యంలో మార్పులు వచ్చాయి. ఇ్పపటివరకూ సంస్థకు సహవ్యవస్థాపకుడు, సిఒఒగా వ్యవహరించిన బిన్నీ బన్సాల్‌ ఇకపై సిఇఒగా వ్యవహరిస్తారు. మరోక సహవ్యవస్థాపకుడు సచిన్‌ బన్సాల్‌ ప్రస్తుత సిఇఒ నుంచి వైదొలిగి సంస్థ ఎగ్జిక్యూటివ్‌ వైస్‌ఛైర్మన్‌గా బాధ్యతలు చేపడుతున్నారు. కొత్త పాత్రలో ఆయన ఫ్లిప్‌కార్ట్‌కు మార్కెట్‌ వ్యూహాత్మక నిర్దేశం చేస్తారు. అంతేకాకుండా పెట్టుబడుల అవకాశాలు కూడా ఆయన పర్యవేక్షిస్తారు. సచిన్‌ బన్సాల్‌ కంపెనీ బోర్డు ఛైర్మన్‌గా కూడా వ్యవహరిస్తారు. వాణిజ్యం, ఇకార్ట్‌, మింత్రా వంటివాటిని బిన్నిబన్సాల్‌ పర్యవేక్షి స్తారు. మానవవనరులు, ఫైనాన్స్‌, లీగల్‌, కార్పొరేట్‌ కమ్యూనికేషన్స్‌, కార్పొరేట్‌ డెవలప్‌మెంట్‌ వంటివి బిన్నీ బన్సాల్‌కు రిపోర్టుచేయాల్సి ఉంటుంది. భారత్‌లోని అన్ని మారుమూల ప్రాంతాలకు చేరేవిధంగా ఫ్లిప్‌కార్ట్‌ను విస్తరిస్తామని కొత్త సిఇఒ వెల్లడించారు. మొబైల్‌ కామర్స్‌లో కొత్త కార్యాచరణ, టెక్నాలజీ వినియోగం పెంచుకుంటామన్నారు. మిత్రా ఛైర్మన్‌గా ముకేష్‌ బన్సాల్‌ వ్యవహరిస్తున్నారు.